Espoo (Esbo in Sweeds) is 'n munisipaliteit en stad geleë in Uusimaa aan die suidkus van die republiek Finland. Espoo lê direk wes van die hoofstad Helsinki en maak deel uit van die stedelike agglomerasie, net soos Vantaa en Kauniainen.
In die 13de eeu stig Sweedse immigrante die dorp Espaby. Die eerste (hout) kerk word in die tweede helfte van die 14de eeu gebou. Dié gebou word einde 15de eeu deur 'n steenkerkgebou vervang. Die eerste vermelding van Espoo in geskrifte kom eers in 1431 voor.